1. Caravana Educației

Caravana Educației este un eveniment organizat anual de către voluntarii Asociației Inițiativa din Timișoara.

Scopul principal al Caravanei Educației este promovarea Centrelor universitare din Timișoara – Universitatea de Vest, Universitatea Politehnică și Universitatea de Medicină și Farmacie „Victor Babeș”, prezentarea tuturor informațiilor utile pentru viitorii studenți, dar și acordarea suportului necesar în perioada admiterii.

1. Târgul Universităților

Târgul Universităților se desfășoară anual la Chișinău, Bălți și Cahul, de obicei, în luna iulie. În cadrul evenimentului, Asociația Inițiativa se implică activ în prezentarea și promovarea ofertelor educaționale ale Universităților din Timișoara.

Odată cu participarea la Târg, viitorii studenți au posibilitatea de a adresa și primi răspunsuri pertinente referitoare la procesul de admitere, actele necesare, cazarea în căminele studențești, burse, integrarea în viața studențească și alte oportunități.

1. Bega Talks

Bega Talks este un eveniment ce se organizează cu scopul de a face cunoscute personalitățile al căror drum profesional a început din Timișoara.

Participanții au posibilitatea de a afla din secretele succesului, despre anii de studenție de altă dată. De asemenea, evenimentul încarcă cu motivație și energie pentru ca studenții să-și continue parcursul academic și profesional cu demnitate.

1. Din inima Basarabiei

Din inima Basarabiei este un proiect înființat de Asociația Inițiativa în cadrul căruia se celebrează unul dintre cele mai însemnate evenimente din istoria românilor de pe ambele maluri ale Prutului – Unirea Basarabiei cu România din 27 martie 1918.

În acest sens, sunt organizate seri cinematografice, evenimente și întâlniri culturale potrivite tematicii cu scopul de a întări spiritul românilor, de a demonstra că suntem un Popor, un Neam și o Țară.